TAURAGĖS RAJONO SAVIVALDYBĖS ADMINISTRACIJOS

DIREKTORIUS

ĮSAKYMAS

DĖL TAURAGĖS RAJONO SAVIVALDYBĖS ADMINISTRACIJOS ADMINISTRACINIŲ PASLAUGŲ SĄRAŠO PATVIRTINIMO

2021 m. kovo 25 d. Nr.5-198

Tauragė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Lietuvos Respublikos viešojo administravimo įstatymo 19 straipsniu, Viešųjų ir administracinių paslaugų teikimo aprašymų rengimo tvarkos aprašu, patvirtintu Lietuvos Respublikos vidaus reikalų ministro 2009 m. gruodžio 1 d. įsakymu Nr. 1V-644 „Dėl Viešųjų ir administracinių paslaugų teikimo aprašymų rengimo tvarkos aprašo patvirtinimo“, Viešųjų ir administracinių paslaugų stebėsenos ir analizės informacinės sistemos nuostatais, patvirtintais Lietuvos Respublikos vidaus reikalų ministro 2016 m. balandžio 8 d. įsakymu Nr. 1V-272 „Dėl Viešųjų ir administracinių paslaugų stebėsenos ir analizės informacinės sistemos steigimo ir Viešųjų ir administracinių paslaugų stebėsenos ir analizės informacinės sistemos nuostatų bei duomenų saugos nuostatų patvirtinimo“:

1.	T v i r t i n u pridedamus:

1.1. Tauragės rajono savivaldybės administracijos teikiamų administracinių paslaugų sąrašą;

1.2. Administracinių paslaugų teikimo aprašymo formą.

2. N u s t a t a u, kad Tauragės rajono savivaldybės administracijos teikiamų paslaugų, nurodytų šio įsakymo 1 punktu patvirtintame sąraše (toliau – Paslaugų sąrašas), aprašymai skelbiami Viešųjų ir administracinių paslaugų stebėsenos ir analizės informacinėje sistemoje (toliau – PASIS).

3. N u r o d a u visų Tauragės rajono savivaldybės administracijos skyrių vedėjams, seniūnams ar jų įgaliotiems asmenims peržiūrėti PASIS paskelbtus paslaugų aprašymus pagal skyriaus / seniūnijos kompetenciją ir užtikrinti pateiktos informacijos teisingumą.

4. S k i r i u Bendrojo ir civilinės metrikacijos skyriaus specialistą (direktoriaus referentą) atsakingą už:

4.1. PASIS administravimą;

4.2. informacijos ir kitų duomenų apie paslaugų stebėsenos rodiklius, reikšmių patikslinimo pateikimą PASIS;

4.3. PASIS skelbiamų paslaugų aprašymų atnaujinimą;

4.4. paslaugų sąrašo atnaujinimą.

5. Į p a r e i g o j u struktūrinių padalinių vadovus, į struktūrinius padalinius neįeinančius valstybės tarnautojus, darbuotojus, dirbančius pagal darbo sutartis ir seniūnijų seniūnus:

5.1. iki 2021 m. balandžio mėn. 30 d. administracijos direktoriaus įsakymu patvirtinti teikiamų administracinių paslaugų aprašymus ir pateikti juos Bendrojo ir civilinės metrikacijos skyriaus specialistui (direktoriaus referentui);

5.2. atsiradus naujai administracinei paslaugai, per 10 darbo dienų parengti paslaugos teikimo aprašymą, jį patvirtinti administracijos direktoriaus įsakymu ir pateikti Bendrojo ir civilinės metrikacijos skyriaus specialistui (direktoriaus referentui);

5.3. informuoti Bendrojo ir civilinės metrikacijos skyriaus specialistą (direktoriaus referentą) apie paslaugų aprašymuose nurodytų teisės aktų, paslaugos teikimo procesų, asmenų, teikiančių paslaugas, kontaktų ir kt. pakeitimus ne vėliau kaip per 20 darbo dienų nuo tokių pasikeitimų įsigaliojimo dienos.

6. P r i p a ž į s t u netekusiu galios Tauragės rajono savivaldybės administracijos direktoriaus 2014 m. spalio 31 d. įsakymą Nr.5-1092 „Dėl administracinių paslaugų sąrašo tvirtinimo“.

7. N u r o d a u paskelbti šį įsakymą Teisės aktų registre ir Tauragės rajono savivaldybės interneto svetainėje.

Administracijos direktoriaus pavaduotojas,	Tomas Raulinavičius

atliekantis administracijos direktoriaus pareigas

PATVIRTINTA

Tauragės rajono savivaldybės administracijos

direktoriaus 2021 m. d. įsakymu Nr.

1 priedas

TAURAGĖS RAJONO SAVIVALDYBĖS ADMINISTRACIJOS TEIKIAMŲ ADMINISTRACINIŲ PASLAUGŲ SĄRAŠAS

Eil. Nr.	Paslaugos pavadinimas	Elektroninė / neelektroninė paslauga	Administracinę paslaugą teikiantis skyrius
1.	Prašymų patalpinti skelbimus apie teritorijų planavimą priėmimas ir paskelbimas svetainėje	Ne	Architektūros ir geodezijos skyrius
2.	Teritorijų planavimo dokumentų rengimo inicijavimas, organizavimas	Ne	Architektūros ir geodezijos skyrius
3.	Prašymų patalpinti skelbimus dėl visuomenės informavimo apie numatomą statinių projektavimą priėmimas ir paskelbimas www.taurage.lt	Taip (4Infostatyba)	Architektūros ir geodezijos skyrius
4.	Teritorijų planavimo sąlygų išdavimas	Taip (5TPDRIS)	Architektūros ir geodezijos skyrius
5.	Specialiųjų reikalavimų išdavimas	Taip (4Infostatyba)	Architektūros ir geodezijos skyrius
6.	Statybą leidžiančių dokumentų išdavimas	Taip (4Infostatyba)	Architektūros ir geodezijos skyrius
7.	Leidimo įrengti išorinę reklamą savivaldybės teritorijoje išdavimas arba pranešimo apie pasikeitusį reklamos spalvinį ir/ar grafinį vaizdą pateikimas	Taip (VIISP1)	Architektūros ir geodezijos skyrius
8.	Planavimo sąlygų vietovės lygmens specialiojo planavimo dokumentui rengti išdavimas	Ne ir Taip (5TPDRIS)	Architektūros ir geodezijos skyrius
9.	Žemės sklypų formavimo ir pertvarkymo projektų rengimas	Taip (6ŽPDRIS)	Architektūros ir geodezijos skyrius
10.	Numerio pastatui, pastato kompleksui, butui, patalpai, korpusui ar žemės sklypui, kuriame pagal jo naudojimo paskirtį (būdą) ar teritorijų planavimo dokumentus leidžiama pastatų statyba, suteikimas, keitimas ar panaikinimas	Taip (VIISP1)	Architektūros ir geodezijos skyrius
11.	Žemės nuomos mokesčio permokų grąžinimas arba neteisingai sumokėtų mokesčių gražinimas ir /ar užskaitymas	Taip (VIISP1)	Architektūros ir geodezijos skyrius
12.	Fizinių ir juridinių asmenų prašymų dėl pažymų apie atsiskaitymą už valstybinės žemės nuomą išdavimo priėmimas	Ne	Architektūros ir geodezijos skyrius
13.	Pažymos apie atsiskaitymą už valstybinės žemės nuomą išdavimas	Ne	Architektūros ir geodezijos skyrius
14.	Juridinių asmenų valstybinės žemės nuomos mokesčio deklaracijų priėmimas ir tvirtinimas.	Ne	Architektūros ir geodezijos skyrius
15.	Valstybinės žemės nuomos mokesčių mokėtojų (fizinių asmenų) paklausimų ir raštų dėl mokesčio apskaičiavimo priėmimas	Taip (VIISP1)	Architektūros ir geodezijos skyrius
16.	Suprojektuotų statinių, kuriems išduotas statybą leidžiantis dokumentas, erdvinių duomenų teikimas ir priėmimas	Taip (VIISP1)	Architektūros ir geodezijos skyrius
17.	Topografinių-inžinerinių erdvinių duomenų teikimas ir priėmimas	Ne	Architektūros ir geodezijos skyrius
18.	Leidimo laikyti pavojingus šunis išdavimas, dublikato išdavimas ar galiojimo sustabdymo panaikinimas	Taip (VIISP1)	Architektūros ir geodezijos skyrius
19.	Leidimo kasinėti ir aptverti išdavimas, galiojimo pratęsimas, dublikato išdavimas, papildymas, patikslinimas, galiojimo sustabdymas, galiojimo sustabdymo panaikinimas, galiojimo panaikinimas, arba pranešimas apie baigtus vykdyti ar avarinius kasinėjimo darbus	Taip (VIISP1)	Architektūros ir geodezijos skyrius
20.	Leidimo aptverti (be leidimo kasinėti) išdavimas, galiojimo pratęsimas, dublikato išdavimas, papildymas, patikslinimas, galiojimo sustabdymas, galiojimo sustabdymo panaikinimas arba galiojimo panaikinimas	Taip (VIISP1)	Architektūros ir geodezijos skyrius
21.	Asmens skundo ar prašymo priėmimas bei nagrinėjimas savivaldybėje	Taip (VIISP1)	Bendrasis ir civilinės metrikacijos skyrius
22.	Asmenų, nukentėjusių nuo 1939-1990 metų okupacijų, teisiniam statusui pripažinti dokumentų priėmimas – Nukentėjusio asmens (politinių kalinių ir jiems prilygintų asmenų, tremtinių ir jiems prilygintų asmenų, perkeltųjų asmenų, kitų represuotųjų asmenų, buvusių beglobių vaikų ir kitų nukentėjusių asmenų) teisiniam statusui pripažinti.	Ne	Bendrasis ir civilinės metrikacijos skyrius
23.	Pažymos apie darbo stažą ir / arba pajamas bei dokumentų išrašų, nuorašų ir kopijų išdavimas iš savivaldybės veiklos archyvo ir / arba likviduotų juridinių asmenų archyvo	Taip (VIISP1)	Bendrasis ir civilinės metrikacijos skyrius (archyvaras)
24.	Pažymos dėl likviduojamo / bankrutuojančio ar išregistruoto juridinio asmens dokumentų perdavimo ar neturėjimo ką perduoti tolesniam saugojimui, išdavimas.	Taip (VIISP1)	Bendrasis ir civilinės metrikacijos skyrius (archyvaras)
25.	Įvaikinimo registravimas	Taip (MGVDIS2)	Bendrasis ir civilinės metrikacijos skyrius
26.	Vardo ir pavardės keitimo registravimas	Taip (MGVDIS2)	Bendrasis ir civilinės metrikacijos skyrius
27.	Santuokos nutraukimo registravimas	Taip (MGVDIS2)	Bendrasis ir civilinės metrikacijos skyrius
28.	Tėvystės (motinystės) nustatymo, nuginčijimo registravimas	Taip (MGVDIS2)	Bendrasis ir civilinės metrikacijos skyrius
29.	Civilinės būklės akto įrašo ištaisymas, papildymas, pakeitimas	Taip (MGVDIS2)	Bendrasis ir civilinės metrikacijos skyrius
30.	Civilinės būklės akto įrašą liudijančio išrašo, kopijos, nuorašo išdavimas	Taip (MGVDIS2)	Bendrasis ir civilinės metrikacijos skyrius
31.	Civilinės būklės akto įrašo atkūrimas	Taip (MGVDIS2)	Bendrasis ir civilinės metrikacijos skyrius
32.	Civilinės būklės akto įrašo anuliavimas	Taip (MGVDIS2)	Bendrasis ir civilinės metrikacijos skyrius
33.	Tėvystės pripažinimo registravimas	Taip (MGVDIS2)	Bendrasis ir civilinės metrikacijos skyrius
34.	Naujagimio gimimo registravimas	Taip (MGVDIS2)	Bendrasis ir civilinės metrikacijos skyrius
35.	Užsienio valstybėje įregistruotos santuokos įtraukimas į apskaitą	Taip (MGVDIS2)	Bendrasis ir civilinės metrikacijos skyrius
36.	Mirties registravimas, užsienio valstybėje mirusio asmens įtraukimas į apskaitą	Taip (MGVDIS2)	Bendrasis ir civilinės metrikacijos skyrius
37.	Prašymo įregistruoti santuoką priėmimas ir santuokos registravimas	Taip (MGVDIS2)	Bendrasis ir civilinės metrikacijos skyrius
38.	Užsienio valstybėje nutrauktos santuokos įtraukimas į apskaitą	Taip (MGVDIS2)	Bendrasis ir civilinės metrikacijos skyrius
39.	Pažymos, patvirtinančios kliūčių sudaryti santuoką nebuvimą, išdavimas	Taip (MGVDIS2)	Bendrasis ir civilinės metrikacijos skyrius
40.	Bažnyčios (konfesijų) nustatyta tvarka sudarytos santuokos įtraukimas į apskaitą	Taip (MGVDIS2)	Bendrasis ir civilinės metrikacijos skyrius
41.	Užsienio valstybėje gimusio vaiko gimimo įtraukimas į apskaitą	Taip (MGVDIS2)	Bendrasis ir civilinės metrikacijos skyrius
42.	Pirminė teisinė pagalba	Ne	Juridinis ir personalo skyrius
43.	Paraiškų priėmimas už žemės ūkio naudmenas ir kitus plotus.	Ne	Kaimo reikalų skyrius
44.	Žemės ūkio valdų įregistravimas, atnaujinimas, išregistravimas, duomenų keitimas mirus valdos valdytojui Lietuvos Respublikos žemės ūkio ir kaimo verslo valdų registre arba partnerio išregistravimas iš ūkininko ūkio: 44.1. Žemės ūkio valdos įregistravimas; 44.2. Žemės ūkio valdos duomenų atnaujinimas; 44.3. Žemės ūkio valdos išregistravimas; 44.4. Žemės ūkio valdos duomenų keitimas mirus valdos valdytojui; 44.5 Partnerio išregistravimas iš žemės ūkio valdos.	Taip (VIISP1)	Kaimo reikalų skyrius
45.	Ūkininko ūkio įregistravimas, duomenų pasikeitimo, paveldėjimo įregistravimas, pažymėjimo dublikato išdavimas, perkėlimas į kitą savivaldybę, partnerio išregistravimas ar išregistravimas.	Taip (VIISP1)	Kaimo reikalų skyrius
46.	Traktoriaus, savaeigės ar žemės ūkio mašinos bei jų priekabų techninė apžiūra ir apžiūros talono ar jo dublikato išdavimas, įregistravimas, registracijos duomenų keitimas, registracijos liudijimo dublikato išdavimas, išregistravimas ar pranešimas apie pardavimą: 46.1. Traktoriaus, savaeigės ar žemės ūkio mašinos ar jų priekabų įregistravimas / išregistravimas, duomenų atnaujinimas / keitimas, registracijos liudijimo dublikato išdavimas; 46.2. Pranešimas apie traktoriaus, savaeigės ar žemės ūkio mašinos bei jų priekabų pardavimą; 46.3. Traktoriaus, savaeigės ar žemės ūkio mašinos bei jų priekabų techninė apžiūra ir priežiūros talono ar jo dublikato išdavimas.	Taip (VIISP1)	Kaimo reikalų skyrius
47.	Prašymų priėmimas atlikti žemės ūkio technikos technines apžiūras	Ne	Kaimo reikalų skyrius
48.	Prašymų priėmimas išduoti pažymas apie žemės ūkio technikos techninius ir eksploatacinius duomenis	Ne	Kaimo reikalų skyrius
49.	Metinių deklaracijų priėmimas iš pieno gamintojų, parduodančių pieną tiesiogiai vartoti	Ne	Kaimo reikalų skyrius
50.	Paraiškų priėmimas dėl paramos už papildomą bičių maitinimą	Ne	Kaimo reikalų skyrius
51.	Paraiškų priėmimas dalies palūkanų už suteiktus kreditus kompensavimui	Ne	Kaimo reikalų skyrius
52.	Paraiškų priėmimas pasėlių, augalų ir gyvulių draudimo įmokų daliniam kompensavimui	Ne	Kaimo reikalų skyrius
53.	Prašymų priėmimas atlikti melioracijos statinių remonto darbus	Ne	Kaimo reikalų skyrius
54.	Melioracijos statinių techninių dokumentų, techninių sąlygų projektavimui ar miško įveisimui bei kartografinės medžiagos pateikimas melioruotos žemės savininkams ir kitiems naudotojams: 54.1. Prašymų priėmimas dėl melioracijos statinių techninių dokumentų ir kitos informacijos pateikimo melioruotos žemės naudotojams; 54.2. Techninių sąlygų miško įveisimui melioruotoje žemėje pateikimas melioruotos žemės savininkams ir kitiems naudotojams; 54.3. Kartografinės medžiagos pateikimas melioruotos žemės savininkams ir kitiems naudotojams.	Taip (VIISP1)	Kaimo reikalų skyrius
55.	Prašymų išduoti pažymą apie tinkamai atliktus melioracijos darbus ar paslaugas priėmimas	Ne	Kaimo reikalų skyrius
56.	Melioracijos statinių būklės įvertinimas ir priežiūros organizavimas	Ne	Kaimo reikalų skyrius
57.	Prašymų pateikti melioracijos statinių tikslinių matavimų ir kitų dokumentų derinimo priėmimas	Ne	Kaimo reikalų skyrius
58.	Medžiojamųjų gyvūnų padarytos žalos žemės ūkio pasėliams, miškui, gyvūnams, gyvuliams, hidrotechnikos ar melioracijos įrenginiams nustatymas	Taip (VIISP1)	Kaimo reikalų skyrius
59.	Paraiškų priėmimas dėl nuostolių atlyginimo gyvūnų savininkams, kurie vykdė užkrečiamų ligų židinių likvidavimą ir (ar) prevencijos priemones	Ne	Kaimo reikalų skyrius
60.	Paraiškų priėmimas Bendruomenių rėmimo programos konkursui	Taip (VIISP1)	Kultūros skyrius
61.	Paraiškų priėmimas Nevyriausybinių organizacijų rėmimo programos konkursui.	Taip (VIISP1)	Kultūros skyrius
62.	Paraiškų priėmimas „Iniciatyva Tauragė“ programos konkursui	Taip (VIISP1)	Kultūros skyrius
63.	Paraiškų priėmimas Jaunimo užimtumo ir verslo skatinimo programos konkursui	Taip (VIISP1)	Kultūros skyrius
64.	Paraiškų priėmimas Meno kūrėjų ir kolektyvų, pasiekusių aukštų rezultatų kultūros ir meno srityse, skatinimo programos konkursui	Taip (VIISP1)	Kultūros skyrius
65.	Paraiškų priėmimas Kultūros renginių rėmimo programos konkursui	Taip (VIISP1)	Kultūros skyrius
66.	Paraiškų priėmimas tarptautinio bendradarbiavimo plėtros priemonių programos konkursui	Taip (VIISP1)	Kultūros skyrius
67.	Neterminuotos, sezoninės ar vienkartinės licencijos verstis mažmenine prekyba alkoholiniais gėrimais išdavimas, dublikato išdavimas, papildymas, patikslinimas, galiojimo sustabdymo panaikinimas, panaikinimas	Taip (VIISP1)	Plėtros, investicijų ir turto valdymo skyrius
68.	Licencijos verstis mažmenine prekyba tabako gaminiais išdavimas, papildymas (patikslinimas), dublikato išdavimas, galiojimo sustabdymo panaikinimas ar galiojimo panaikinimas	Taip (VIISP1)	Plėtros, investicijų ir turto valdymo skyrius
69.	Leidimų važiuoti didžiagabarite ir (ar) sunkiasvore transporto priemone ar jos junginiu savivaldybės keliais išdavimas arba jame nurodytos transporto priemonės keitimas	Taip (VIISP1)	Plėtros, investicijų ir turto valdymo skyrius
70.	Licencijos ar licencijos kopijos verstis keleivių vežimu autobusais vietinio susisiekimo maršrutais išdavimas, dublikato išdavimas, duomenų atnaujinimas, pratęsimas ar panaikinimas	Taip (VIISP1)	Plėtros, investicijų ir turto valdymo skyrius
71.	Savivaldybės balanse apskaitomų negyvenamųjų patalpų nuomininkų prašymų dėl investicijų patalpoms pagerinti atlyginimo patalpų privatizavimo metu nagrinėjimas	Taip (VIISP1)	Plėtros, investicijų ir turto valdymo skyrius
72.	Daugiabučio namo butų ir kitų patalpų savininkų prašymas skirti / keisti bendrojo naudojimo objektų administratorių	Taip (VIISP1)	Plėtros, investicijų ir turto valdymo skyrius
73.	Prašymas išbraukti daugiabutį namą iš administruojamų namų sąrašo (JVS/DNSB)	Taip (VIISP1)	Plėtros, investicijų ir turto valdymo skyrius
74.	Konsultacijų apie šilumos ir karšto vandens tiekimo, mokesčių už šiluminę energiją ir karštą vandenį nustatymo bei šilumos ūkio atnaujinimo tvarką teikimas	Ne	Plėtros, investicijų ir turto valdymo skyrius
75.	Konsultacijų apie šalto vandens tiekimo ir nuotekų šalinimo paslaugas teikimas	Ne	Plėtros, investicijų ir turto valdymo skyrius
76.	Konsultacijų teikimas apie pastatų, butų ar kitų patalpų centralizuoto šildymo atjungimą vartotojų iniciatyva ir šildymo būdo keitimo galimybes	Ne	Plėtros, investicijų ir turto valdymo skyrius
77.	Prašymas įtraukti ar išbraukti iš asmenų, pretenduojančių teikti administravimo paslaugas, sąrašo	Ne	Plėtros, investicijų ir turto valdymo skyrius
78.	Šilumos tiekimo licencijos išdavimas, keitimas, dublikato išdavimas ar galiojimo panaikinimas	Taip (VIISP1)	Plėtros, investicijų ir turto valdymo skyrius
79.	Pareiškimo dėl prieštaravimo rūkyti daugiabučių namų balkonuose, terasose, lodžijose ir šio prieštaravimo atšaukimo pateikimas	Ne	Plėtros, investicijų ir turto valdymo skyrius
80.	Negyvenamųjų ir gyvenamųjų patalpų priėmimas nuosavybėn iš juridinių ir fizinių asmenų	Ne	Plėtros, investicijų ir turto valdymo skyrius
81.	Inžinerinių tinklų bei įrenginių priėmimas nuosavybėn iš juridinių ir fizinių asmenų	Ne	Plėtros, investicijų ir turto valdymo skyrius
82.	Prašymų išnuomoti negyvenamąsias patalpas nagrinėjimas	Ne	Plėtros, investicijų ir turto valdymo skyrius
83.	Savivaldybės turto pagal panaudos sutartį suteikimas	Taip (VIISP1)	Plėtros, investicijų ir turto valdymo skyrius
84.	Asmenų (šeimų) konsultacija ir prašymų dėl įrašymo į asmenų, turinčių teisę į socialinio būsto nuomą, sąrašą, priėmimas	Ne	Plėtros, investicijų ir turto valdymo skyrius
85.	Prašymų, dokumentų dėl savivaldybės būsto nuomos sutarčių sudarymo, pratęsimo, nutraukimo, priėmimas	Ne	Plėtros, investicijų ir turto valdymo skyrius
86.	Finansinė paskata pirmąjį būstą įsigyjančioms jaunoms šeimoms (konsultacijos, prašymų priėmimas, pažymų išdavimas)	Taip (SPIS3)	Plėtros, investicijų ir turto valdymo skyrius
87.	Konsultacijų, prašymų ir pažymų apie teisę į valstybės remiamus kreditus būstui įsigyti teikimas, priėmimas, išdavimas.	Taip (SPIS3)	Plėtros, investicijų ir turto valdymo skyrius
88.	Prašymų, dokumentų dėl išperkamosios būsto nuomos mokesčio dalies kompensacijos suteikimo, pratęsimo, priėmimas, konsultacijos	Ne	Plėtros, investicijų ir turto valdymo skyrius
89.	Prašymų, dokumentų dėl būsto nuomos mokesčio dalies kompensacijos suteikimo, pratęsimo, priėmimas, konsultacijos	Ne	Plėtros, investicijų ir turto valdymo skyrius
90.	Vienkartinės išmokos gimus vaikui skyrimas	Taip (SPIS3)	Socialinės paramos skyrius
91.	Vienkartinės paramos gimus vaikui mokėjimas iš savivaldybės biudžeto lėšų	Ne	Socialinės paramos skyrius
92.	Išmokos vaikui skyrimas	Taip (SPIS3)	Socialinės paramos skyrius
93.	Išmokos gimus vienu metu daugiau kaip vienam vaikui skyrimas	Taip (SPIS3)	Socialinės paramos skyrius
94.	Išmokos privalomosios pradinės tarnybos kario vaikui skyrimas	Ne	Socialinės paramos skyrius
95.	Išmokos besimokančio ar studijuojančio asmens vaiko priežiūrai skyrimas	Taip (SPIS3)	Socialinės paramos skyrius
96.	Vienkartinės išmokos nėščiai moteriai skyrimas	Taip (SPIS3)	Socialinės paramos skyrius
97.	Globos (rūpybos) išmokos skyrimas	Taip (SPIS3)	Socialinės paramos skyrius
98.	Globos (rūpybos) išmokos tikslinio priedo skyrimas	Taip (SPIS3)	Socialinės paramos skyrius
99.	Vienkartinės išmokos įsikurti skyrimas	Ne	Socialinės paramos skyrius
100.	Išmokos, įsivaikinus vaiką, skyrimas	Taip (SPIS3)	Socialinės paramos skyrius
101.	Vaiko laikinosios priežiūros išmokos skyrimas	Ne	Socialinės paramos skyrius
102.	Pagalbos pinigų skyrimas už tėvų globos netekusių vaikų globą (rūpybą)	Ne	Socialinės paramos skyrius
103.	Socialinės paramos mokiniams skyrimas	Taip (SPIS3)	Socialinės paramos skyrius
104.	Socialinės pašalpos skyrimas	Taip (SPIS3)	Socialinės paramos skyrius
105.	Vienkartinės pašalpos skyrimas	Ne	Socialinės paramos skyrius
106.	Dantų protezavimo paslaugų išlaidų kompensavimas	Ne	Socialinės paramos skyrius
107.	Finansinės paramos studijoms skyrimas	Ne	Socialinės paramos skyrius
108.	Būsto šildymo, geriamojo vandens ir karšto vandens išlaidų kompensacijų skyrimas	Taip (SPIS3)	Socialinės paramos skyrius
109.	Pažymos dėl teisės į kredito, paimto daugiabučiam namui atnaujinti (modernizuoti), ir palūkanų apmokėjimą išdavimas	Ne	Socialinės paramos skyrius
110.	Kompensacijų už įvairias paslaugas skyrimas nepriklausomybės gynėjams, nukentėjusiems nuo 1991 m. sausio 11-13 d. ir po to vykdytos SSRS agresijos, bei jų šeimoms skyrimas	Ne	Socialinės paramos skyrius
111.	Vienkartinės pašalpos skyrimas ginkluoto pasipriešinimo (rezistencijos) dalyviams – kariams savanoriams, sužalotiems ginkluoto pasipriešinimo kovose, tardymo ar kalinimo metu, ir juos laidojantiems asmenims, skyrimas	Ne	Socialinės paramos skyrius
112.	Vienkartinės pašalpos žuvusių pasipriešinimo 1940-1990 metų okupacijos dalyvių šeimoms skyrimas	Ne	Socialinės paramos skyrius
113.	Vienkartinės kompensacijos skyrimas asmenims, sužalotiems atliekant būtinąją karinę tarnybą sovietinėje armijoje, ir šioje armijoje žuvusiųjų šeimoms	Ne	Socialinės paramos skyrius
114.	Priežiūros (pagalbos) išlaidų tikslinės kompensacijos skyrimas	Taip (SPIS3)	Socialinės paramos skyrius
115.	Slaugos išlaidų tikslinės kompensacijos skyrimas	Taip (SPIS3)	Socialinės paramos skyrius
116.	Išmokos už mirusį tikslinės kompensacijos gavėją skyrimas	Taip (SPIS3)	Socialinės paramos skyrius
117.	Išmokos už komunalines paslaugas neįgaliesiems skyrimas	Ne	Socialinės paramos skyrius
118.	Paramos mirties atveju skyrimas	Taip (SPIS3)	Socialinės paramos skyrius
119.	Paramos skyrimas užsienyje mirusių (žuvusių) Lietuvos Respublikos piliečių palaikams parvežti į Lietuvos Respubliką	Taip (SPIS3)	Socialinės paramos skyrius
120.	Dėl antrojo laipsnio valstybinės pensijos motinai/tėvui išauginusiam 5 ir daugiau vaikų	Ne	Socialinės paramos skyrius
121.	Būsto pritaikymas neįgaliesiems	Ne	Socialinės paramos skyrius
122.	Dėl asmens pripažinimo neveiksniu (ribotai veiksniu) konkrečiose srityse	Ne	Socialinės paramos skyrius
123.	Dėl veiksnaus asmens rūpybos nustatymo	Ne	Socialinės paramos skyrius
124.	Dienos socialinės globos paslaugų (namuose, institucijoje) skyrimas asmenims su negalia ir senyvo amžiaus asmenims	Ne	Socialinės paramos skyrius
125.	Ilgalaikės (trumpalaikės) socialinės globos paslaugų skyrimas asmenims su negalia ir senyvo amžiaus asmenims	Ne	Socialinės paramos skyrius
126.	Pažymos apie asmens paskirtas (nepaskirtas) išmokas išdavimas	Ne	Socialinės paramos skyrius
127.	Vaiko globa (rūpyba) šeimoje	Ne	Socialinės paramos skyrius
128.	Vaiko globa (rūpyba) šeimynoje	Ne	Socialinės paramos skyrius
129.	Vaiko laikinoji globa (rūpyba) budinčio globotojo šeimoje	Ne	Socialinės paramos skyrius
130.	Be tėvų globos likusio vaiko įvaikinimas	Ne	Socialinės paramos skyrius
131.	Institucijoje ar šeimynoje globojamo (rūpinamo) vaiko išleidimas laikinai svečiuotis	Ne	Socialinės paramos skyrius
132.	Vaiko laikinoji priežiūra tėvų prašymu	Ne	Socialinės paramos skyrius
133.	Vaikų dienos socialinė priežiūra	Ne	Socialinės paramos skyrius
134.	Leidimų jaunuoliams, neturintiems 18 metų, mokytis suaugusiųjų ugdymo įstaigose išdavimas	Ne	Švietimo ir sporto skyrius
135.	Prašymų priėmimas pakeisti ugdymo įstaigą (ikimokyklinio ir priešmokyklinio ugdymo programos)	Ne	Švietimo ir sporto skyrius
136.	Konsultacijų apie priėmimą mokytis pagal ikimokyklinio, priešmokyklinio, pradinio, pagrindinio, vidurinio ir neformaliojo ugdymo programas teikimas	Ne	Švietimo ir sporto skyrius
137.	Valstybinių, savivaldybių ir nevalstybinių (privačių) švietimo ir mokslo institucijų įregistravimas Švietimo ir mokslo registre	Ne	Švietimo ir sporto skyrius
138.	Centralizuotas vaikų priėmimas į Tauragės rajono ugdymo įstaigų ikimokyklinio ir priešmokyklinio ugdymo grupes	Ne	Švietimo ir sporto skyrius
139.	Prašymo dėl vaiko priėmimo į Tauragės rajono mokyklų ikimokyklinio ir priešmokyklinio ugdymo grupes pateikimas	Taip (VIISP1)	Švietimo ir sporto skyrius
140.	Paraiškų dėl lėšų skyrimo švietimo, kultūros, sporto, sveikatos, jaunimo ar kitiems projektams priėmimas	Taip (VIISP1)	Švietimo ir sporto skyrius, Kultūros skyrius, Savivaldybės gydytoja
141.	Vaikų socializacijos (vasaros poilsio) programos įgyvendinimas	Taip (VIISP1)	Švietimo ir sporto skyrius
142.	Paraiškų priėmimas Tauragės rajono savivaldybės sporto projektų finansavimo konkursui	Taip (VIISP1)	Švietimo ir sporto skyrius
143.	Paraiškų priėmimas Tauragės rajono savivaldybės sportininkų ir trenerių skatinimo premijomis už aukštą meistriškumą	Taip (VIISP1)	Švietimo ir sporto skyrius
144.	Neformaliojo mokinių sportinio ugdymo programos konkursas	Taip (VIISP1)	Švietimo ir sporto skyrius
145.	Neįgaliųjų integracijos per kūno kultūrą ir sportą konkursas	Taip (VIISP1)	Švietimo ir sporto skyrius
146.	Ataskaitų iš vykdančių švietimo, kultūros, sporto, sveikatos, jaunimo ar kitus projektus priėmimas	Taip (VIISP1)	Švietimo ir sporto skyrius, Kultūros skyrius, Savivaldybės gydytoja
147.	Minimalios ar vidutinės priežiūros priemonės vaikui skyrimas, pratęsimas, pakeitimas ar panaikinimas	Taip (VIISP1)	Tarpinstitucinio bendradarbiavimo koordinatorius
148.	Koordinuotai teikiamos švietimo, socialinės ir sveikatos priežiūros paslaugos individualiam vaikui ir jo tėvams (globėjams, rūpintojams). Skirtos vaikams nuo gimimo iki 18 metų ir asmenims, turintiems didelių ar labai didelių specialiųjų ugdymosi poreikių (toliau – Vaikas) iki 21 metų, ir jų tėvams (globėjams, rūpintojams)	Ne	Tarpinstitucinio bendradarbiavimo koordinatorius
149.	Įtraukimas į gyvenamosios vietos neturinčių (nedeklaravusių) asmenų apskaitą	Taip (VIISP1)	Seniūnijos
150.	Gyvenamosios vietos deklaravimas, Lietuvos piliečiui gimus, pakeitus gyvenamąją vietą Lietuvos Respublikoje ar atvykus gyventi į Lietuvos Respubliką	Taip (VIISP1)	Seniūnijos
151.	Leidimo laidoti išdavimas	Taip (VIISP1)	Seniūnijos
152.	Leidimo prekiauti ir (ar) teikti paslaugas viešosiose vietose išdavimas, dublikato išdavimas, papildymas, patikslinimas, galiojimo sustabdymas, galiojimo sustabdymo panaikinimas arba galiojimo panaikinimas	Taip (VIISP1)	Seniūnijos
153.	Pažymos, patvirtinančios žemės dirbimą (Nacionalinei mokėjimo agentūrai), išdavimas	Taip (VIISP1)	Seniūnijos
154.	Pažymos gyvenamosios patalpos savininkui (-ams) apie jam nuosavybės teise priklausančioje gyvenamojoje patalpoje savo gyvenamąją vietą deklaravusius asmenis išdavimas	Taip (VIISP1)	Seniūnijos
155.	Pažymos apie deklaruotą gyvenamąją vietą arba apie įtraukimą į gyvenamosios vietos neturinčių asmenų apskaitą išdavimas	Taip (VIISP1)	Seniūnijos
156.	Pažymų, charakteristikų ir kitų dokumentų juridiniams faktams patvirtinti išdavimas	Taip (VIISP1)	Seniūnijos
157.	Charakteristikos dėl leidimo laikyti ginklą išdavimas	Ne	Seniūnijos
158.	Leidimo kirsti, persodinti, pašalinti, genėti saugotinus medžius ir krūmus išdavimas	Taip (VIISP1)	Seniūnijos
159.	Leidimo stovėti kelio ženklo „P" (rezervuota) galiojimo zonoje išdavimas, dublikato išdavimas ar galiojimo panaikinimas	Taip (VIISP1)	Seniūnijos
160.	Prašymo, susijusio su saugaus eismo klausimais, nagrinėjimas	Taip (VIISP1)	Seniūnijos
161.	Teisės įrengti, koreguoti arba panaikinti kelio ženklus gyvenamųjų vietovių gatvėse ir vietinės reikšmės keliuose suteikimas: 162.1. Teisės įrengti kelio ženklus gyvenamųjų vietovių gatvėse ir vietinės reikšmės keliuose suteikimas; 162.2. Teisės koreguoti kelio ženklus gyvenamųjų vietovių gatvėse ir vietinės reikšmės keliuose suteikimas; 162.3. Teisės panaikinti kelio ženklus gyvenamųjų vietovių gatvėse ir vietinės reikšmės keliuose suteikimas.	Taip (VIISP1)	Seniūnijos
162.	Teisės įrengti automobilių stovėjimo neįgaliesiems kelio ženklą suteikimas	Taip (VIISP1)	Seniūnijos
163.	Leidimo organizuoti renginį išdavimas	Taip (VIISP1)	Seniūnijos
164.	Notarinių veiksmų atlikimas	Ne	Seniūnijos

Pastabos:

Visi šiame sąraše išvardytų paslaugų aprašymai skelbiami Viešųjų ir administracinių paslaugų stebėsenos ir analizės informacinėje sistemoje – PASIS (www.lietuva.gov.lt)

1VIISP – Valstybės informacinių išteklių sąveikumo platforma (https://www.epaslaugos.lt/portal/)

2MGVDIS - Metrikacijos ir gyvenamosios vietos deklaravimo informacinė sistema

(Civilinė metrikacija | VĮ Registrų centras (registrucentras.lt)
3SPIS – Socialinių paslaugų informacinė sistema (https://www.spis.lt/)

4Infostatyba – Lietuvos Respublikos statybos leidimų ir statybos valstybinės priežiūros informacinė sistema (https://planuojustatyti.lt/info-portal/)

5TPDRIS - Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinė sistema (http://www.tpdris.lt/web/guest/home)

6ŽPDRIS – Žemėtvarkos planavimo dokumentų rengimo informacinė sistema (https://www.zpdris.lt/zpdris/jsf/index.jsf)

7Mano dienynas – Švietimo įstaigų valdymo elektroninė sistema (https://www.manodienynas.lt/)

PATVIRTINTA

Tauragės rajono savivaldybės administracijos

direktoriaus 2021 m. d. įsakymu Nr.

2 priedas

ADMINISTRACINIŲ PASLAUGŲ TEIKIMO APRAŠYMO FORMA

Paslaugos pavadinimas	Paslaugos pavadinimas turi nusakyti paslaugos esmę ir suteiktos paslaugos rezultatą. Jei paslauga turi susijusius su ja veiksmus, pavadinime turi atsispindėti visi susiję su paslauga veiksmai.
Paslaugos aprašymas	Detalizuojamas paslaugos turinys: 1. Nurodoma kokia forma (tiesiogiai asmeniui atvykus į instituciją ar įstaigą, atsiuntus paštu, per pasiuntinį ar elektroniniu būdu) gali būti pateikiamas asmens prašymas. 2. Nurodoma kokia forma gali būti pateikiamas atsakymas asmeniui (įteikiamas asmeniui atvykus į instituciją ar įstaigą, išsiunčiamas paštu, per pasiuntinį ar elektroniniu būdu).
Paslaugos gavėjo (asmens, siekiančio gauti paslaugą) tipas	Pažymima: 1. Gyventojai (visi Lietuvos piliečiai bei užsieniečiai, turintys teisę gyventi Lietuvoje). 2.Užsieniečiai (užsieniečiai neturintys teisės gyventi Lietuvoje). 3. Verslo subjektai. 4. Viešojo sektoriaus subjektai. Galima žymėti vieną arba kelis variantus.
Paslaugos teikimo būdas (tipas)	Nurodoma ar paslauga teikiama neelektroninėmis ar elektroninėmis priemonėmis. Pažymimas vienas arba abu variantai.
Paslaugos teikimo pagrindas	Nurodoma: 1. Paslauga teikiama savarankiškai. 2. Paslauga teikiama valstybei perdavus paslaugos teikimo funkciją. Pažymimas tik vienas variantas.
Paslauga teikiama atlygintinai	Pažymima: Taip arba ne Pažymimas tik vienas variantas.
Paslaugos rezultatas	Nurodomas laukiamas suteiktos paslaugos rezultatas. Būtina nurodyti veiksmažodį: išduotas leidimas statyboms, išduota, papildyta licencija, sustabdytas licencijos galiojimas ir pan.
Teisės aktai, reglamentuojantys paslaugos teikimą	Nurodomi teisės aktai, reglamentuojantys paslaugos teikimą, ir, jei teisės aktai yra paskelbti – nuorodos į tų teisės aktų paskelbimo šaltinį internete (Teisės aktų registrą, Europos Sąjungos oficialiojo leidinio svetainę arba Paslaugą teikiančios savivaldybės interneto svetainę).
Paslaugos iniciavimo forma	Parengiama paslaugos iniciavimo forma, pildoma prašant suteikti paslaugą (*docx formatu). Pateikiamas formos pildymo pavyzdys. Nurodoma kokius dokumentus turi pateikti asmuo.
Duomenys apie informaciją ir dokumentus, kuriuos turi pateikti asmuo, siekiantis gauti paslaugą	Nurodoma informacija ir dokumentai, kuriuos prašoma pateikti asmens, siekiančio gauti paslaugą (išskyrus pačią iniciavimo formą). Jei visi arba dalis šios informacijos bei dokumentų yra valstybės registruose ir (ar) informacinėse sistemose, nurodomi šie registrai ir (ar) informacinės sistemos.
Duomenys apie informaciją ir dokumentus, kuriuos paslaugos teikėjas gauna pats	Nurodoma kokia ir iš kokių institucijos padalinių, jai pavaldžių institucijų, taip pat kitų institucijų turi būti gaunama informacija ir dokumentai, reikalingi prašymui išnagrinėti ir administracinei paslaugai suteikti. Nurodomi valstybės registrų tvarkymo įstaigų ir (ar) informacinių sistemų tvarkytojų buveinių adresai ir (ar) interneto svetainių adresai.
Susietumas su kitomis paslaugomis	Duomenys apie susijusius su paslauga veiksmus ir jų inicijavimo formos arba nuorodos į institucijos, teikiančios administracinę paslaugą, arba administruojančios viešąją paslaugą, svetainės tinklapį, kur tokias formas galima rasti. Nesant pažymima, kad tokių veiksmų nėra.
Nuoroda į paslaugos teikėjo interneto svetainę	Pateikiama nuoroda į paslaugą administruojančios institucijos interneto svetainės puslapį, kuriame galima daugiau sužinoti apie teikiamą paslaugą. Jei paslauga teikiama elektroninėmis priemonėmis, pateikiama nuoroda į elektroninėmis priemonėmis teikiamos paslaugos užsakymotinklapį. https://www.epaslaugos.lt/portal/service/42526/13229.
Kitos pastabos ir informacija apie paslaugą	Esant poreikiui, nurodomi kiti paslaugos teikimo ypatumai: 1. Ar paslauga yra galutinė ar tarpinė, kuri yra reikalinga kitai paslaugai gauti. 2.Nurodomos paslaugos teikimo išimtys arba sąlygos, kai nutraukiamas jau pradėtos paslaugos teikimo procesas. 3. Duomenys apie organizacijų (nevyriausybinių ar kt.), kurios gali paslaugos gavėjui teikti reikalingą informacinę arba praktinę pagalbą. 4. Kontaktai arba kiti aspektai, kurie gali turėti reikšmės paslaugos teikimui.
Raktažodžiai	Nurodomi raktiniai žodžiai, pagal kuriuos asmuo, siekiantis gauti paslaugą, galėtų lengviau vykdyti paslaugos paiešką kataloge,
Kontaktai	Nurodomi asmens arba padalinio, atsakingo už paslaugos kontaktiniai duomenys: Vardas, pavardė arba padalinys. Jeigu už paslaugos suteikimą atsakingas konkretus darbuotojas (asmuo), nurodomi to asmens vardas ir pavardė. Jeigu už paslaugos suteikimą atsakingas visas padalinys, nurodomas padalinio pavadinimas. Jeigu nurodomi konkretaus asmens, atsakingo už paslaugos suteikimą, duomenys, tai nurodomos to asmens pareigos. Jeigu už paslaugos suteikimą atsakingas visas padalinys, nurodomos padalinio vadovo pareigos Telefono numeris. Elektroninio pašto adresas.
Atlygintinai teikiamos paslaugos duomenys	Atlyginimas už paslaugą gali būti sumokėtas tik paslaugos teikimo vietoje: Taip Ne Pasirenkamas vienas variantas. Nurodomi: 1. Atlyginimo už paslaugą gavėjo tikslus pavadinimas (jei atlyginimas gali būti sumokėtas ne paslaugos teikimo vietoje). 2. Atlyginimo už paslaugą gavėjo įmonės kodas (jei atlyginimas gali būti sumokėtas ne paslaugos teikimo vietoje). 3. Atlyginimo už paslaugą gavėjo banko duomenys (jei atlyginimas gali būti sumokėtas ne paslaugos teikimo vietoje). 4. Atlyginimo už paslaugą kaina (jei paslauga teikiama atlygintinai, Eur) ir, jeigu atlyginimo už paslaugas kaina gali būti skirtinga, kainoraštis.
Duomenys apie neelektroninėmis priemonėmis (būdu) (įstaigoje, paštu) teikiamą paslaugą ( jei ji teikiama tik arba ir neelektroninėmis priemonėmis	Įkeliama būtinų veiksmų, atliekamų teikiant paslaugas neelektroninėmis priemonėmis, sekos schema arba trumpai nurodomi esminiai paslaugos teikimo žingsniai. Neelektroninėmis priemonėmis teikiamos paslaugos suteikimo trukmė (pasirenkamos darbo arba kalendorinės dienos). Neelektroninėmis priemonėmis teikiamos paslaugos suteikimo kaina (EUR) (jei paslauga teikiama atlygintinai).
Duomenys apie elektroninėmis priemonėmis teikiamą paslaugą ( jei ji teikiama tik arba ir elektroninėmis priemonėmis	Nurodomi: 1. Elektroninėmis priemonėmis teikiamos paslaugos trumpas pavadinimas tais atvejais, kai ši paslauga yra pirmojo brandos laipsnio, t.y. elektroninėmis priemonėmis teikiama tik informacija apie ją, nurodomas sutrumpintas paslaugos pavadinimas, apimantis paslaugos esmę taip, kad ji būtų atskirta nuo kitų paslaugų, bei žodžiai „Informacijos teikimas“. 2. Elektroninėmis priemonėmis teikiamos paslaugos proceso aprašymas: įkeliama elektroninės paslaugos teikimo sekos schema arba trumpai nurodomi esminiai paslaugos teikimo žingsniai. 3. Nuoroda į elektroninėmis priemonėmis teikiamos paslaugos užsakymo tinklalapį https://www.epaslaugos.lt/portal/service/42526/13229. 4. Elektroninėmis priemonėmis teikiamos paslaugos brandos laipsnis pasirenkamas iš sąrašo vadovaujantis PASIS esančioje pagalbinėje medžiagoje pateikiamais nurodymais. 5.Elektroninėmis priemonėmis teikiamos paslaugos suteikimo trukmė (pasirenkamos darbo arba kalendorinės dienos). 6. Elektroninėmis priemonėmis teikiamos paslaugos suteikimo kaina (EUR) (jei paslauga teikiama atlygintinai). 7. Duomenys ar yra pasirašyta sutartis dėl atlyginimo už paslaugas sumokėjimo per Valstybės informacinių išteklių sąveikumo platformą – pažymima „taip“ arba „ne“. 8, Duomenys, ar atlyginimą už paslaugas galima sumokėti naudojantis elektronine bankininkyste bei ar galima sumokėti per tarpininką (paštą) ( jei sutartis dėl atlyginimo už paslaugas sumokėjimo per Valstybės informacinių išteklių sąveikumo platformą yra pasirašyta). 9. Duomenys, per kuriuos bankus galima mokėti už paslaugą, (jei sutartis dėl atlyginimo už paslaugas sumokėjimo per Valstybės informacinių išteklių sąveikumo platformą yra pasirašyta). 10. Duomenys, ar gauti paslaugai reikalingas ją gauti siekiančio asmens tapatybės nustatymas elektroninėmis priemonėmis. 11. Duomenys, kokiu būdu gali prisijungti asmenys, siekiantys gauti paslaugą, jei elektroninėmis priemonėmis teikiamai paslaugai gauti reikalingas tapatybės nustatymas.
Apskundimo tvarka	Nurodomi duomenys apie paslaugos teikėjo veiksmų (neveikimo), kurie galimai pažeidė paslaugos gavėjo teises ar teisėtus interesus, apskundimo tvarką, konkrečiai nurodant, kokiais teisės aktais vadovaujantis, kokia forma ir būdu, kam (aukštesniam pagal pavaldumą subjektui (jei jis gali priimti sprendimą, keičiantį paslaugos gavėjo padėtį), ikiteisminio ginčų nagrinėjimo institucijai, administraciniam ar bendrosios kompetencijos teismui), per kokį terminą gali būti pateiktas paslaugos gavėjo ar jo įgalioto asmens skundas ir kiti paslaugos teikėjo veiksmų (neveikimo) apskundimo tvarkos ypatumai, jei tokius nustato teisės aktai.